జల శక్తి మంత్రిత్వ శాఖ
గంగా ఉత్సవ్ రెండో రోజున దేశవ్యాప్తంగా కొనసాగిన వేడుకలు కేంద్ర జలశక్తి మంత్రి సమక్షంలో కైలాస్ ఖేర్ ప్రత్యక్ష ప్రదర్శనతో బుధవారం ముగియనున్న గంగా ఉత్సవ్
గంగా ఉత్సవ్ 2020 కార్యక్రమాలు దేశవ్యాప్తంగా రెండో రోజున కూడా ఎంతో ఉత్సాహంగా కొనసాగాయి. రాగ్ రాగ్ మే గంగా సీజన్ 1తో తాను కలిసి పని చేసిన అనుభవం రాజీవ్ ఖండేల్వాల్ వివరించడం నుంచి నమామి గంగే కార్యక్రమం తమ జీవితాలను ఎలా పరివర్తన చెందేలా చేసింది, గంగా నదితో తమకు విడదీయలేని బంధాన్ని ఎలా నిర్మించింది అనే థీమ్ తో త్రిసూర్ బ్రదర్స్ రూపొందించిన గంగా గీతం వరకు గంగా ఉత్సవ్ లో పలు కార్యక్రమాలు రెండో రోజున జరిగాయి.
“వృత్తిపరమైన ఒక కార్యక్రమంగా ప్రారంభమైన అనుబంధం జీవితాన్నే మార్చివేసే అనుభవంగా మారిం ది” అని రాజీవ్ ఖండేల్వాల్ రిచా అనిరుధ్ తో చర్చించిన సందర్భంగా చెప్పారు. రాగ్ రాగ్ మే గంగా తొలి సీజన్ కార్యక్రమాలను కేవలం మూడు నెలల వ్యవధిలోనే డిడి నేషనల్ ప్రసారం చేసింది. దేశవ్యాప్తంగా 1.6 కోట్ల మంది ఆ కార్యక్రమం వీక్షించారు. గంగా నది సుసంపన్నమైన చరిత్ర, సంస్కృతిని తెలియచేస్తూ దేశ ప్రజలను ఆ నదితో పునః సంధానం చేయడం లక్ష్యంగా ఈ కార్యక్రమం నిర్వహించారు.
దేశంలోని వివిధ రాష్ర్టాలకు చెందిన మంత్రులు, ప్రభుత్వాధినేతలు వర్చువల్ గా ఈ కార్యక్రమంలో పాల్గొన్నారు. కేంద్ర జలశక్తి శాఖ సహాయ మంత్రి శ్రీ రతన్ లాల్ కటారియా రెండో రోజు కార్యక్రమాలకు ప్రారంభిస్తూ తొలి రోజు నుంచి వేలాది మంది ప్రజలు ఫేస్ బుక్ వంటి విభిన్న వేదికల ద్వారా ఈ కార్యక్రమాల్లో పాల్గొని ఆనందించారని ప్రకటించారు. “గత 6 సంవత్సరాలుగా ఈ కార్యక్రమం సగటు ప్రజలు కూడా విభిన్న మార్గాల్లో అనుసంధానం అయ్యేలా ఈ కార్యక్రమం ప్రాచుర్యం పొందింది. యువత నదులను శుద్ధి చేసే కార్యక్రమాలు చేపట్టడం ఆనందదాయకమైన అంశం” అని ఆయన చెప్పారు. “ప్రజలు గంగా ఉత్సవ్ లో పాల్గొని సమాచారం సేకరించి పంచుకుంటారన్న ఆశాభావం నాకుంది” అని ఉత్తరాఖండ్ ముఖ్యమంత్రి శ్రీ తివేంద్ర సింగ్ రావత్ అన్నారు.
ప్రముఖ ఆధ్యాత్మిక గురు సద్గురు జగ్గీ వాసుదేవ్ తన అభినందనలు తెలియచేస్తూ గంగా ఉత్సవ్ వంటి కార్యక్రమాలు ప్రజలను గంగానదితో అనుసంధానం చేయడంలో కీలకంగా ఉన్నాయన్నారు. “గంగా పునరుజ్జీవంలో ఈ తరం చురుగ్గా పాల్గొని అంకింతం అవుతారని భావిస్తున్నాను. దీని వల్ల మన పూర్వీకుల తరాలు గంగా మాతతో అనుబంధం కలిగి ఉన్నట్టుగానే భవిష్యత్ తరాలు కూడా గంగా మాత వైభవాన్ని తెలుసుకోగలుగుతారు” అని ఆయన ఆశీస్సులు అందచేశారు.
గంగా గోష్ఠి కార్యక్రమాల్లో భాగంగా ప్రముఖ పర్యావరణ శాస్త్రవేత్త పద్మభూషణ్ అనిల్ జోషి నదుల ప్రాధాన్యతను, వాటిని పరిరక్షించుకోవలసిన అత్యవసరాన్ని వివరించారు. నదుల వల్ల ప్రత్యక్షంగా లాభపడేది ప్రభుత్వం కాదు, ప్రజలే కాబట్టి దాన్ని తమ సొంత కార్యక్రమంగా భావించాలి అని నొక్కి చెప్పారు. ఎన్ఎంసిజి డైరెక్టర్ జనరల్ రాజీవ్ రంజన్ మిశ్రా కూడా ఈ గోష్ఠిలో పాల్గొంటూ ఉద్యమం నిరంతర మెరుగుదలలో భాగంగా నగరాలు, ప్రజలను దానితో అనుసంధానం చేయాల్సిన అవసరాన్ని వివరించారు.
ప్రముఖ కథకుడు నీలేష్ మిశ్రా “గంగానది కథ” చెబుతుంటే సాక్షాత్తు ఆ గంగామాత అక్కడ సజీవంగా కూచున్న అనుభూతి కలిగింది. అలాగే యువర్ స్టోరీ బ్యాగ్ లోని కహానీ జంక్షన్ వీక్షకులను స్ర్కీన్లకు కట్టి పడేసింది. యువర్ స్టోరీ బ్యాగ్ నుంచి గరిమ, కమాల్ తమ “తిడాలిక్-ద జెయింట్ టర్టిల్”, “లైఫ్ ఇన్ ఎ రివర్”, “వియ్ షేర్ ద సేమ్ రివర్”, “ద రివర్ ఆఫ్ టుమారో” వంటి తోలుబొమ్మలాటల ద్వారా నీటి సంరక్షణ విషయంలో ఆలోచన రేకెత్తించే కథలు చెప్పారు.
నీరజ్ ఆర్యకు చెందిన కబీర్ కేఫ్ అద్భుత ప్రదర్శనతో రెండో రోజు కార్యక్రమాలు ముగిశాయి. కబీర్ కేఫ్ లో భాగంగా ఆ బృందం కబీర్ గీతాలను సమకాలీన శైలిలో పాడారు. మిని గంగా క్వెస్ట్ లో ఇప్పటి వరకు 5 వేల మంది పాల్గొన్నారు. తుది రౌండ్లు కూడా పూర్తయ్యాయి. బుధవారం నాటి ముగింపు వేడుకల్లో ఈ క్విజ్ ఫలితాలు ప్రకటిస్తారు.
బుధవారం జాతీయ నదీ దినోత్సవం సందర్భంగా కేంద్ర జలశక్తి శాఖ మంత్రి శ్రీ గజేంద్ర సింగ్ షెఖావత్ సమక్షంలో ముగింపు వేడుకలు జరుగుతాయి. కైలాస్ ఖేర్ ప్రదర్శన కూడా ఉంటుంది. ముగింపు కార్యక్రమాల్లో భారీ ప్రకటనలు, ఆవిష్కరణలు ఉండవచ్చు.
స్వచ్ఛతా అభియాన్, మొక్కలు నాటే కార్యక్రమం, చిత్రలేఖనం, వర్ణచిత్రాల పోటీలు, క్విజ్ పోటీలతో గంగా ఉత్సవ్ దేశవ్యాప్తంగా సుసంపన్నం అయింది. వారణాసిలో “వాక్ ఫర్ గంగా” సంస్థ గంగా స్వచ్ఛత, గంగా శపథ్ నిర్వహించింది.
బుధవారం నాటి గంగా ఉత్సవాలను ఈ లింక్ ల ద్వారా వీక్షించండి.
• http://www.gangautsav.in/
• https://www.youtube.com/namamigange
• https://www.facebook.com/cleanganganmcg
• https://twitter.com/cleanganganmcg